b'\n_START_ARTICLE_\nKanibalizem\n_START_PARAGRAPH_\nKanibalizem pomeni prehranjevanje s pripadniki lastne biolo\xc5\xa1ke vrste in se obi\xc4\x8dajno nana\xc5\xa1a na prehranjevanje ljudi s \xc4\x8dlove\xc5\xa1kim mesom (kar imenujemo tudi ljudo\xc5\xbeerstvo ali antropofagija). Kanibalizem so v preteklosti pripisovali mnogim plemenom in rasam, a je obseg, v katerem se je dejansko pojavljal in bil dru\xc5\xbebeno preganjan, v antropologiji mo\xc4\x8dno sporna tema. Nekateri antropologi trdijo, da skorajda ni obstajal in obravnavajo poro\xc4\x8dila o njem zelo skepti\xc4\x8dno, drugi pa menijo, da je bil v preddr\xc5\xbeavnih dru\xc5\xbebah to ustaljen obi\xc4\x8daj._NEWLINE_Obstajajo nezanesljive trditve, da je bil kanibalizem splo\xc5\xa1no raz\xc5\xa1irjen med lakoto v Ukrajini v 30. letih 20. stoletja, nadalje med obleganjem Leningrada v drugi svetovni vojni ter med kitajsko dr\xc5\xbeavljansko vojno ter velikim korakom naprej na Kitajskem.'